**Zákonný zástupca**

* *Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk – R-O-R).*
* ***Sprevádzajúca osoba*** *sa v interiérových priestoroch materskej školy pohybuje* ***vždy v rúšku*** *resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa.*
* *Dieťa môže sprevádzať vždy len jeden zákonný zástupca .*
* *Zabezpečí dieťaťu 1-2 náhradné rúška, ktoré mu uloží do skrinky (dieťa pri pobyte v interiéri a v exteriéri MŠ rúško nosiť nemusí).*
* *Dodržiava pokyny riaditeľa materskej školy, ktoré upravujú podmienky konkrétnej materskej školy na obdobie školského roku 2020/2021.*
* *Odovzdáva dieťa výhradne zamestnancovi materskej školy, nikdy ho nenecháva samé v šatni a ani dieťa neposiela do triedy samé/..*
* *Materská škola, v prípade podozrenia na akútne ochorenie (nielen na COVID-19), dieťa nepreberie.*
* *V priestoroch MŠ sa zdržuje minimálny čas.*
* *Predkladá pri prvom nástupe dieťa do materskej školy čestné vyhlásenie (príloha č. 3a lebo po každom prerušení dochádzky dieťa do materskej školy v trvaní viac ako tri dni predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 4).*
* *Rešpektuje pravidlá nosenia hračiek a iného materiálu alebo pomôcok z domáceho prostredia do materskej školy /zakázané/, stanovené riaditeľom materskej školy.*
* *V prípade, že u dieťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.*